Иван Сажин чужис 1904 вося тӧвшӧр тӧлысь 3-ӧд лунӧ Вӧлӧгда губерняысь Усть-Сысольск уездса Чуклӧмын (ӧні — Сыктыв районса Чуклӧм сикт). Велӧдчис Чуклӧмса начальнӧй школаын, сэсся — велӧдысьяслӧн Усть-Сысольскса семинариаын. 1925-1927 воясӧ служитіс армияын . Сы бӧрын пырис велӧдчыны Н.К. Крупская нима Коммунистическӧй академиаӧ. Сійӧс помалӧм бӧрын Иван Сажин журналисталіс, директораліс шӧр школаын да индустриальнӧй техникумын. Бӧръя воясас бурдӧдчис, уджаліс музейса директорӧн Евпаторияын.